Майстар-клас

Падрыхтоўка да ЦТ

(арфаграфiя i марфалогiя)

Падрыхтавала: настаўнiк

беларускай мовы i лiтаратуры

Клiмаўцова Н.А.

Тэсціраванне – адзін з відаў кантролю ведаў, які ў апошні час вельмi моцна ўвайшоў у жыццё сучаснай школы. Выкананне тэстаў дае магчымасць настаўніку хутка ацаніць вынік работы вучня, дакладна вызначыць тэмы, у якіх ёсць прабелы ў ведах. Выконваючы тэсты па ўсіх тэмах вучэбнага прадмета, вучні вызначаюць ступень засваення той ці іншай тэмы з мэтай паўтарэння тэарэтычнага матэрыялу або атрымання кансультацыі настаўніка па дадзенай тэме.

Як паказвае практыка, за адведзены час у жорсткіх умовах цэнтралізаванага тэсціравання выканаць усе заданні тэста могуць толькі адзінкі вучняў. І тады заканамерна паўстаюць пытанні:

―З чаго пачаць?

―Як падрыхтаваць выпускнікоў да паспяховай здачы ЦТ?

Для вырашэння гэтых пытанняў неабходна дабівацца ад вучняў не фармальнага засваення праграмнага матэрыялу, а яго глыбокага і асэнсаванага разумення. Неабходна запэўніваць вучняў, што толькі пры наяўнасці актыўнай жыццёвай пазіцыі пры вывучэнні мовы, пры ўмове набыцця і ўдасканальвання практычных уменняў і навыкаў і іх выкарыстання, можна разлічваць на рэальны поспех на цэнтралізаваным тэсціраванні.

Існуе шэраг праблем, звязаных з падрыхтоўкай да ЦТ.

Першая праблема. Для паспяховага выканання тэста па мове патрэбны ў большасці сваёй зусім іншыя ўменні і навыкі, чым пры напісанні дыктантаў, пераказаў. Тут запатрабаваны зусім іншыя прыёмы і метады работы: аналіз, сінтэз, уменне вылучаць ключавыя пазіцыі, адсякаць лішняе, параўноўваць і рабіць высновы, супастаўляць і інш. Гэтым прыёмам складана навучыцца самастойна. Настаўнік на ўроку не мае дастатковых магчымасцяў для выпрацоўкі ўсіх вышэй названых навыкаў.

Другая праблема звязана са школьнымі падручнікамі і структурай тэстаў. Бясспрэчна, падручнікі адпавядаюць адукацыйным стандартам па прадмеце. Аднак пры гэтым не заўсёды ў поўнай меры выкарыстоўваюцца магчымасці табліц, схем, апор, іншых прыёмаў, якія здольны ператварыць кожнае правіла ў стройную, лагічную сістэму. Мала размешчана практыкаванняў, што вымушае настаўніка траціць больш часу на падрыхтоўку да ўрока. Што датычыцца структуры тэстаў, то пры вывучэнні тэмы «Род назоўнікаў» некаторыя назоўнікі беларускай мовы характарызуюцца родавай варыянтнасцю, аднак у тэставых заданнях гэта не заўсёды ўлічваецца. Напрыклад, зал і зала, бярлог і бярлога, нескланяльныя назоўнікі мужчынскага і жаночага роду (калібры), мужчынскага і ніякага роду (пенальці).

Трэцяя праблема. Гэта невялікая колькасць гадзін, адведзеных на вывучэнне беларускай мовы ў 10-11 класах. І адзін факультатыўны занятак не заўсѐды з’яўляецца выйсцем, таму што наведванне яго з’яўляецца неабавязковым і добраахвотным.

Таму падрыхтоўку да ЦТ я пачынаю ўжо з 5 класа.

Пры вывучэнні тэм па арфаграфіі, марфалогіі я прапаную вучням заданні, якія патрабуюць выбару, уважлівасці і, зразумела, трывалых ведаў.

Найбольш ужывальныя на маіх уроках прыёмы работы наступныя:

«Рэшата»

«Карэктар»

«Перакладчык»

«Лаві памылку»

«Лічбавы дыктант»

«Слоўнікавы дыктант»

«Выбарачны дыктант»

«Творчая работа з тэкстам»

«Складзі слоўнік»

«Выкананне і складанне міні-тэстаў».

«Правільна-няправільна».

Заданні могуць быць як у пісьмовай, так і ў вуснай форме. Іх мэтазгодна выкарыстоўваць на розных этапах урока, у тым ліку ў якасці фізкультхвілінак і на этапе рэфлексіі.

У 10 – 11 класах я праводжу падрыхтоўку да цэнтралізаванага тэсціравання на розных этапах урока.

Так, на этапе праверкі дамашняга задання я прапаноўваю вучням растлумачыць лінгвістычныя тэрміны, запісаныя на дошцы, прачытаць схему, дапоўніць кластар.

скласці арфаграфічную хвілінку па правіле, выканаць тэставыя заданні па прапанаванай тэме.

На этапе актуалізацыі ведаў вучні працуюць карэктарамі, выконваюць марфалагічны, фанетычны, марфемны, словаўтваральны разборы, транскрыбіруюць словы. Таксама я праводжу акцэнталагічныя хвілінкі: фартух, садавіна, навіна, крапіва, вусы, спіна…

На этапе тлумачэння новага матэрыялу я прапаноўваю вучням скласці кластар па тэме ўрока, выканаць дыягнастычны тэст, які дае магчымасць высветліць якасць атрыманых раней ведаў, перакласці з рускай мовы на беларускую словы, напрыклад, раздолье, ночью, судья, жилье, пицца, суббота, саванна.

На этапе замацавання новага матэрыялу вучні выконваюць абагульняючыя практыкаванні: знайсці трэцяе лішняе, скласці свой рад прыкладаў, размеркаваць словы па групах, выканаць тэматычныя тэставыя заданні.

На этапе выканання дамашняга задання адбываецца паўтарэнне раней вывучанага правіла. Вучні вызначаюць тып, стыль тэксту, сродкі сувязі і від сувязі сказаў, складаюць свае тэставыя заданні па прапанаванай тэме.

Адным з прынцыпаў метадычнай падрыхтоўкі да ЦТ лічыцца прынцып жорсткага абмежавання часу пры выкананні тэставых заданняў.

Пры рашэнні тэставых заданняў, гавару вучням, што неабходна затрачваць не больш трох хвілін на кожнае заданне, а потым правесці самакантроль і самаправерку. Абавязкова прывучаю вучняў уважліва сачыць за тым, каб не спыняцца на адным заданні доўга, так як яны абмежаваны ў часе.

Пры падрыхтоўкі да ЦТ абавязкова патрэбны дадатковыя заняткі, якія вучань павінен пастаянна наведваць, уважліва выконваць усе заданні настауніка, у тым ліку дамашняе заданне, вывучваць правілы і беспамылкова прымяняць іх на практыцы, запамінаць выключэнні, вучыцца быць уважлівым і сканцэнтраваным. У працэсе падрыхтоукі да ЦТ я прымяняю розныя спосабы, формы і метады арганізацыі работы, якія даюць станоўчыя вынікі.

1. Праводжу ўваходны кантроль. Вызначаю актуальны ўзровень ведаў вучняў з дапамогай тэсціравання.

2. Адзначаем разам з вучнямі яўныя прабелы. На аснове іх разам з вучнямі складаем дыягнастычную карту, у якой дзецi затым фiксуюць свае вынiкi, бачаць свае недахопы і перамогі.

3. Арганізоўваю работу па паўтарэнні моўнага матэрыялу. Спачатку адпрацоўваем матэрыял па тых тэмах, па якіх ёсць яўныя прабелы ў ведах. Пры выкананні заданняу прапаную вучням тлумачыць услых правіла, на якім грунтуецца тое ці іншае напі-санне.

4. Матэрыял можна паўтараць не паслядоўна, а па асобных тэмах, уразброс.

5. З мэтай эканоміі часу разглядаем адно пытанне з арфаграфіі ці марфалогіі і адно па сінтаксісу ці пунктуацыі.

6. Трэніровачныя заданні прапаноўваю вучням рашаць ―па гарызанталі (па адной і той жа тэме з усіх тэстаў).

7. Толькі калі паўторана большасць тэм, выконваем поўныя тэсты.

8. Адпрацоўваем тэмы з улікам фармулёвак заданняў па дадзенай тэме ў тэстах. Гэта вельмі важна, бо вучні часта памыляюцца не таму, што не ведаюць, а таму, што не разумеюць, аб чым іх пытаюць.

9. Абавязкова праводжу некалькі заняткаў з запаўненнем бланка тэставых заданняў.

10. Праводжу прафілактыку стрэсавых станаў у вучняў, растлумачваючы асаблівасці стварэння, будовы тэстаў і працэсу арганізацыі тэсціравання.

11. Абавязкова нацэльваю вучняў на ўдзел у зрэз-тэстах, ва ўсіх этапах рэпетыцыйнага тэсціравання, наведванні міжшкольнага факультатыва.

**Карысныя парады для абітурыентаў, якія здаюць ЦТ**

**7 парадаў да ЦТ па беларускай мове ад рэпетытара**

**Парада 1. Пранікніцеся мовай**

Не ўспрымайце беларускую мову як замежную. Хочаце вы таго ці не, яна ўвабралася ў вас з малаком маці, і якое-ніякое, а пачуццё мовы ў вас закладзена на генетычным узроўні. Калі вы пачняце разбірацца ў лексіцы ці ўспамінаць правілы, вы самі здзівіцеся, наколькі вы ведаеце і адчуваеце мову.

**Парада 2. Палюбіце чытаць**

Самы просты спосаб авалодаць беларускай мовай – гэта многа чытаць. Калі вы чытаеце, вашы мазгі і вочы запамінаюць правапіс слоў, а потым ў патрэбны момант вы не задумваючыся выбіраеце правільна напісаныя словы ў частцы А. Кнігі дапамогуць запомніць без слоўніка прыказкі і прымаўкі, растлумачаць фразеалагізмы. Але і слоўнікі таксама павінны стаць вашымі сябрамі. Не ведаеце слова – зазірніце ў слоўнік, запішыце слова на палях, на каляровых стыкерах, каб яно не засталося без увагі.

**Парада 3. Вучыць усё-такі прыйдзецца**

Нас з дзяцінства вучаць, што закон беларускай арфаграфіі – “як чуецца, так і пішацца”. Я думаю, што вы, вывучаючы, напрыклад, правапіс запазычаных слоў, заўважыце, што гэта не зусім так. Пачуццё мовы – гэта добра, але ж словы тыпу почырк, цырымонія, а таксама некаторыя прыслоўі пішуцца не па правілах. Іх трэба запамінаць, як і правілы пунктуацыі, бо не заўсёды мы ставім коскі там, дзе робім інтанацыйную паўзу. Мой савет у гэтым выпадку – час ад часу прапісваць гэтыя словы (хто піша, той два разы чытае), каб запомніць націск – прагаворваць услых, а калі не можаце запомніць род слова – прыдумвайце сказы ці словазлучэнні з гэтым словам.

**Парада 4. Навучыцеся думаць сістэмна**

Лепей запамінаецца тое, што поўнасцю зразумела. Няма ніякага сэнсу запамінаць тое, што не разумееш, толькі час згубіш. Выкарыстоўвайце мнеманічныя прыёмы запамінання, а таксама падключайце аналогію. Напрыклад, каб запомніць склонавыя канчаткі назоўнікаў, выберыце для сябе словы, склонавыя формы якіх вы ведаеце дакладна, і з дапамогай гэтых слоў вы зможаце падставіць канчаткі да любога назоўніка. Такое ж правіла працуе і з іншымі часцінамі мовы

**Парада 5. Не адкладвайце на заўтра тое, што можаце зрабіць сёння**

Не думайце, што тое, што вы не паспелі вывучыць за год, вы зможаце засвоіць за тыдзень да ЦТ. А калі вы ходзіце на курсы, то не падманвайце сябе, спісваючы д\з з адказаў (потым вывучу). Тое, што вы прысутнічаеце на занятках – гэта толькі палова справы. Калі вы ходзіце туды з прынцыпу “адсядзеў і забыў” і робіце д\з апоўначы перад наступнымі заняткамі, то можаце не губляць час.

**Парада 6. Будзьце ўважлівымі**

Цяпер пагаворым непасрэдна пра ЦТ. Акрою вам сакрэт. Абітурыенты вельмі хвалююцца пры запаўненні бланка. Не трэба! Карэктары ўсё роўна расшыфруюць вашы персанальныя дадзеныя абсалютна правільна. А калі не расшыфруюць – дык знойдуць! Але не забывайце пісаць прыгожым почыркам, каб вашу пісаніну можна было разабраць, а інакш вы згубіце балы. Не забывайце стаіць кропкі над “і“ і “ё”! Не пішыце глупства, а тым больш, нецэнзурныя словы ў частцы Б! Не то рызыкуеце не атрымаць сертыфікат.  
Калі вы зрабілі ўсе заданні і правяраеце сябе, не выпраўляйце тое, у чым сумняваецеся. Наша памяць выдае менавіта першы адказ правільным. Не дайце пачуццю страху затуманіць ваш розум. Выпраўляйце толькі ў тым выпадку, калі вы дакладна, па правіле можаце самі сабе даказаць, што новы адказ поўнасцю правільны.

**Парада 7. Не падманвайце сябе**

Аматарам спісаць прыйдзецца вельмі цяжка! Адвучайце сябе ад благой звычкі пастаянна кудысьці падгледзець ці то на кантрольнай ў школе, ці то на ЦТ. Не будзе там ні суседа-выдатніка, ні тэлефона, ні шпаргалак. Перад уваходам у аўдыторыю ў вас правераць рукі і нават кішэні. Будзеце нервова мітусіцца і круціць галавой у розныя бакі - рызыкуеце быць вытураным з тэсту.

У заключэнне хачу яшчэ сказаць, што тэст - гэта ўсяго толькі праверка вашых ведаў. Так, на дадзеным этапе ён можа вызначыць ваша бліжэйшую будучыню, але ніяк не вырашыць ваш лёс. Рыхтуйцеся старанна, пацярпіце, калі трэба - прымусьце сябе ўзяцца за вучобу. Вы робіце гэта дзеля вас саміх, а не дзеля бацькоў і настаўнікаў. Верце ў сябе. І, як сказаў Куліковіч, не махайце шашкай і ўважліва чытайце заданні!

**Пяць крокаў да поспеху на ЦТ па беларускай мове :**

**1 крок:**сістэмна займацца мовай год.  
**2 крок:** не паслабляцца нават калі ёсць добрыя вынікі РТ.  
Супакойвацца не трэба! Але на апошнім этапе трэба уключыць устаноўку: «Я магу, я ведаю, я зараз зраблю!» І не баяцца.  
**3 крок:** выпісваць сабе толькі складаныя моманты, нюансы, нават тое, чаго можа і не быць ў кніжках, але ёсць магчымасць сустрэць гэта на тэсце.  
**4 крок:** навучыцца правільна чытаць заданні. Тыповая памылка — гэта калі абітуріеты няўважліва чытаюць заданні, а потым да іх не вяртаюцца. Напрыклад, напісана ў заданіі «адзначце сказы, дзе трэба ставіць коску», а дзеці адзначаюць сказы, дзе не трэба. Тэхнічныя і крыўдныя памылкі!  
**5 крок:** не падавацца міфу «беларускую мову здаць лягчэй».  
Канешне, беларускую мову вывучыць лягчэй, але толькі пры той умове, што ты ёй сапраўды валодаеш. А я бачу, што для многіх вучняў яна як замежная, таму што яны чытаюць сказ час ад часу і не разумеюць, пра што там гаворка ідзе…

**Практычная частка майстар-класа**

**З чаго пачаць?**

Вазьміце сшытак ці блакнот, дзе будзеце канспектаваць. Рабiце гэта ў зручнай для вас форме: алгарытмы, схемы, малюнкі.Таксама вазьміце ў бібліятэцы ці спампуйце школьныя падручнікі, каб па іх паўтараць матэрыял. Пачак стыкераў і плотны картон спатрэбяцца для дадатковых картак. Не лішне ўзброіцца добрым настроем і ўпэўненасцю, тады вучоба будзе ў радасць.

**Прыклады заданняў па арфаграфii i марфалогii.**

1. Перад Вамі пачак гексаў з надпісамі. Скампануйце гексы па тэмах “Назоўнік”, “Дзеяслоў”, “Прыметнік”, “Займеннік”, “Лiчэбнiк», “Прыслоўе”.
2. **Прыём “Рэшата”**

Прапанаваны карткі са словамі на дадзеную тэму па арфаграфіі (4 групы). Размяркуйце словы ў тры слупкі. Пра ўмовы размеркавання здагадайцеся самі.

|  |  |  |  |
| --- | --- | --- | --- |
| **Д…лiкатны** | **Дз…сяты** | **А..ра** | **Кос..цi** |
| **Ч…ромха** | **М…нтуз** | **Бакала..р** | **Лiс..це** |
| **Ч…чэнец** | **Н…навiсць** | **Джо..ль** | **Хатын..скi** |
| **Ш..вялюра** | **…фрэйтар** | **Ка..чук** | **Подз..вiг** |
| **Ш…рэць** | **С…ржант** | **Кло..н** | **Мен..шы** |
| **Кр…пасны** | **М…чэць** | **Па..за** | **Баллон..чык** |
| **Ч…бурэк** | **С..мiтысячны** | **Фа..на** | **Парц..е** |
| Л…дзi | **В..лiкадзяржаўны** | **Шэдэ..р** | **Лас..ён** |
| Д…прэсiя | В..ранда | **А..л** | **Кан..ён** |
| Ц…люлоза | Вiн..грэт | **Вiця-..нiкум** | **Васiл..еў** |
| Пр…зент | К..фiр | **Але..т** | **Струмен..чык** |
| Ш…равокi | М..тровы | **Мае ..нты** | **Калiс..цi** |
| Ш…разём | С..кунда | **Тры..мф** | **Песен..ка** |
| Iнт…рвал | М...даль | **Ба..л** | **Пяц..сот** |
| ***Ар…шт*** | С..местр | **Ля ..рны** | **Лiпен..скi** |
| ***Бр…зент*** | ***Дз..тляня*** | **Рады..с** | **Дз..мухавец** |
| ***Гор…ч*** | ***Сув..зь*** | **Со..нiца** | **Дз..ме** |
| ***Гр…льяж*** | ***Вы..снiць*** | **Стра..с** | **Пiс..меннiк** |
| ***Др...мота*** | ***Ц..гнiкi*** | **Меды..м** | **Ледз..ве** |
| ***Мар…ва*** | ***Уп..цярых*** | **Шо..** | **Хрэс..бiны** |
| ***Поч…рк*** | ***Вы..вiць*** | **Сiмпозi..м** |  |
| ***Рэц…дыў*** | ***Св..ткаваць*** | **Аквары..м** |  |

1. Пры дапамозе каляровых стыкераў зрабiце

“**Запамiналку cкладаных слоў i слоў-выключэнняў”**

Напрыклад:

Сервіз, шынель, экзекуцыя, анестезія, інерцыя, бізнес, Вялікабрытанія, Вя-лікдзень, траур,ушчуваць, нішчымны, рошчына, сашчапіць, блішчасты, Бонна, донна, мадонна, панна, Жанна, Ганна, Сюзанна, ванна, Мекка, мецца, саванна, манна, расада, расол, расольнік, расаднік, ростань, ледзьве, меншы, В’етнам, аўса, бітка, жаўтка, хлеба, твару, склону, роду, ліку, поўдня, ранку, веку, глытка, гудка, спорту, батэрфляю, матацыкл, фатаграфія, матавоз, гуляй-вецер, перакаці-поле, узвей-вецер, блокпост, контр-адмірал, працадзень, калмыцкі, турэцкі, славацкі, таварыскі, пагэтаму, на-гара, якраз, на бакавую, на міравую, пад вечар, з ранку да вечара, усё роўна.

1. **Тэст-фізкультхвілінка “Так ці не?”:** пры адказе “Так” – хлапок у далоні, пры адказе “Не” – рукі ўверхабо **Лічбавы дыктант:** адзначце правільныя і няправільныя сцверджанні, адказ запішыце ў лічбавым выглядзе (1 – правільнае сцверджанне, 0 – няправільнае сцверджанне).

1. Дзеяслоў *агортваць* мае суфікс ***–ва-.***

2. Суфікс ***–іва- (-ыва-)*** ў дзеясловах пішацца пасля збегу зычных, апошнія з якіх ***р, л, н***.

3. Слова *пасвістывалі* напісана правільна.

4. Суфікс ***–ава- (-ява-)*** ў дзеясловах пішацца, калі дзеяслоў 1-й асобы адзіночнага ліку заканчваецца на ***–ую (-юю).***

5. Словы *адыгрываць, запэўніваць, скупліваць, праветрываць* утвораны пры дапамозе суфікса ***–іва- (-ыва-)***

6. Суфікс ***–ва-*** пішацца, калі дзеяслоў 1-й асобы адзіночнага ліку заканчваецца на ***–ую, -юю***.

7. Словы *наведываць, загадываць, раздумываць* утвораны пры дапамозе суфікса ***–ыва-***.

8. У слове *здзеквацца* дапушчана памылка.

9. Дзеясловы *заклеіваць, супакоіваць* утвораны пры дапамозе суфікса ***–іва-.***

10**.** Дзеяслоў *даследаваць* мае ў сваім складзе суфікс ***–ава-.***

***Адказ: 1101100101***

**5. Успомнi правiла** (даецца заданне, а на адваротным баку – правіла. Трэба, крыстаючыся правілам, растлумачыць правапіс слоў)

**Напішыце, калі ласка, прыслоўі правільна:**

(Бяс)конца, (з)далёк, вучыць (на)памяць, (па)роўну, (у)голас, (у)разнабой, (у)рэшце, (у)поперак, (с)пачатку, (з)нарок, (на)перадзе, (на)вокал, (у)лева, (з)лева, (за)летась, (па)мойму, (што)раз, (не)(ў)забаве, (за)раз, прыехалі (да)дому, (да)дому было 2 вярсты, (дзе)нідзе, (раз)пораз, (з)ходу, (не)(ў)меру, (свое)часова, (па)трэцяе, (на)слых, (з)гарачкі, (у)абдымку, (на)колькі, (на)столькі, (у)чатырох, (на)заўтра адкласці, (бес)перастанку, (до)сыць, (па)беларуску (да)адвалу, (з)налёту.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Правапіс прыслоўяў і спалучэнняў слоў, блізкіх да прыслоўяў**

|  |  |  |
| --- | --- | --- |
| Разам пішуцца | Праз злучок пішуцца | Асобна пішуцца |
| 1.прыслоўі, утвораныя спалучэннем прыназоўніка з прыслоўем: *залетась, занадта*;  2.прыслоўі, утвораныя спалучэннем прыназоўніка з рознымі склонавымі формамі поўных і кароткіх прыметнікаў: *упустую, дасуха*;  3. прыслоўі, утвораныя спалучэннем прыназоўніка з лічэбнікамі і займеннікамі: *утрох, затым*;  4. прыслоўі, утвораныя спалучэннем прыназоўніка з рознымі склонавымі формамі назоўніка, якія ў сучаснай мове не ўжываюцца: *дашчэнту, запанібрата*;  5.прыслоўі, утвораныя спалучэннем прыназоўніка з назоўнікам, паміж якімі нельга без сэнсу азначэнне або склонавае пытанне: *напалову, зранку, уперад* | 1.прыслоўі з прыстаўкай ***па-***, калі яны заканчваюцца на ***-аму, -яму, -ому, -цку, ску, -ы, -і, -ае, -ое, -яе***: *па-вашаму, па-брацку, па-дзіцячы, па-другое*;  2.прыслоўі, утвораныя паўтарэннем таго самага або блізкага слова: *мала-мала, крыж-накрыж*;  3.прыслоўі з прыстаўкай ***абы-*** і постфіксама ***–небудзь***: *абы-дзе, калі-небудзь* | 1.спалучэнні назоўнікаў з прыназоўнікамі, якія не канчаткова перайшлі ў прыслоўі (назоўнік можа ўжывацца ў розных склонавых формах): *у пару, да пары*  2.назоўнікі, якія пачынаюцца з галоснай, у спалучэнні з прыназоўнікам ***у***: *у адзіночку;*  3.спалучэнні назоўнікаў з прыназоўнікамі ***без, з , да, на***: *без разбору, з разгону, на хаду* |

1. ***Комплексныя заданні па арфаграфіі***

**А1. Адзначце словы, у якіх на месцы пропуску трэба пісаць літару *а*:**

1. свёк..р; 4) вет..ран;
2. фар..ль; 5) сч..рсцвелы.
3. Ш..ўчэнка;

**А2. Адзначце словы, у якіх на месцы пропуску трэба пісаць літару *э*:**

1. мен..джмент; 4) с..рвіс;
2. палан..з; 5) сінт..з.
3. экз..мпляр;

**А3. Адзначце словы, у якіх на месцы пропуску трэба пісаць літару *я*:**

1. м..даль; 4) віц..зь;
2. персп..ктыва; 5) ..равы.
3. дз..журства;

**А4. Адзначце словы, у якіх на месцы пропуску трэба пісаць літару *е*:**

1. н.. браў; 4) в..стуны;
2. мул..ць; 5) Ал..ксандр.
3. камюнік..;

**А5. Адзначце словы, якія напісаны ў адпаведнасці з арфаграфічнымі нормамі:**

1. фатакамера; 4) Вялікабрытанія;
2. бомбасховішча; 5) скараход.
3. лёгкаатлетычны;

**А6. Адзначце словы, у якіх на месцы пропуску трэба пісаць апостраф:**

1. шмат..ядзерны; 4) вал..ера;
2. ад..ютант; 5) Лук..ян.
3. абаў..ецца;

**А7. Адзначце словы, у якіх на месцы пропуску трэба пісаць мяккі знак:**

1. снежан..скі; 4) проц..ма;
2. вясел..ле; 5) с..ведчыць.
3. Іл..інічна;

**А8. Адзначце словы, у якіх на месцы пропуску трэба пісаць дзве літары:**

1. Кіры.. (лл); 4) адкры..ё (цц);
2. глыбі..ы (нн); 5) Сюза..а (нн).
3. са..іт (мм);

**А9. Адзначце словы, у якіх на месцы пропуску трэба пісаць літару *ў*:**

1. цукеркі “Арахісавыя” ..пакаваны; 4) каля ..сціна;
2. святочна-..рачысты; 5) дыназа..р.
3. калёкві..м;

**А10. Адзначце словы, у якіх на месцы пропуску трэба пісаць літару *ы*:**

1. цяж..ндустрыя; 4) з..начаны;
2. перад..мперскі; 5) дэз..нфіцыраваць.
3. контр..дэя;
4. **Тэставыя заданні па марфалогіі**

**Назоўнік**

А1. *Адзначце словазлучэнні, у якіх назоўнікі маюць канчатак* ***-у****:*

1) падпісанага акт..; 3) на мокрым пяск..; 5) шмат металалом.. .

2) эканоміць з заработк..; 4) з поўнага мех..;

А2. *Адзначце прыклады, у якіх дапушчаны памылкі ў дапасаванні да выдзеленых назоўнікаў:*

1) ваенны ***аташэ***; 3) тлумны ***Баку***; 5) разборлівы подпіс.

2) з галоўнай сведкай ***Пятровым***; 4) маленькі ***шчаня***;

А3.*Адзначце рэчыўныя назоўнікі:*

1) мёд; 3) малако; 5) агародніна.

2) садавіна; 4) вішняк;

А4. *Адзначце словазлучэнні, у якіх назоўнікі маюць правільныя склонавыя канчаткі:*

1) кужэльнага абрусу; 3) перадранішняга змрока; 5) вострага вугла.

2) пахучага адэкалону; 4) белага вугалю;

В1.*Знайдзіце назоўнік, род якога ў рускай і беларускай мовах не супадае. Запішыце гэты назоўнік па-беларуску*.

1) патриотизм; 3) дерево; 5) геральдика.

2) оружие; 4) вещь;

**Назоўнік**

1.Сярод прыведзеных слоў назавіце назоўнікі?

1)вымаўленне; 2)навальніца;3)смешны 4) зелень; 5)хадзіць.

2. Адзначце адушаўлѐныя назоўнікі?

1) бяроза;2) лялька;3) тэлевізар;4) бабуля;5) шафѐр.

3. Адзначце асабовая назоўнікі?

1)беларус; 2)брат; 3) воўк; 4)маторка; 5)кустарэз.

4. Адзначце канкрэтныя назоўнікі?

1) школа; 2) радасць;3) назіральнік;4)хлопчык;5)сцежка.

5.Адзначце абстрактныя назоўнікі?

1) задавальненне; 2) каханне;3) бацька; 4) сэрца; 5) прынтар.

6. Адзначце назоўнікі, якія ўжываюцца толькі ў форме адзіночнага ліку?

1) моладзь; 2) чарніцы; 3)лістапад;4) малако; 5) сумленне.

7. Адзначце назоўнікі мужчынскага роду?

1) сабака; 2) жырафа;3) подпіс;4) гусь; 5) палын.

8. Якія назоўнікі ў М. скл. ужыты правільна?

1)на бярозі; 2) на мяжы; 3) аб песні; 4) на руцэ; 5) аб чаромсе.

9. Адзначце рознаскланяльныя назоўнікі?

1)дзядуля; 2)бабуля;3)дзіця; 4)дом;5) стрэмя.

10. Адзначце назоўнікі, якія ў форме Р. скл. адз. л. маюць канчаткі -у(-ю)?

1) алюміній; 2) хлеб;3) жаўток; 4) лес; 5) гектар

**Прыметнік**

А1. *Адзначце прыметнікі, ад якіх не ўтвараюцца формы ступеней параўнання:*

1) зручны; 3) чыгуначны; 5) цёмны.

2) сляпы; 4) тхарыны;

А2. *Адзначце прыметнікі, формы ступеней параўнання якіх утвораны равільна:*

1) больш цвярдзейшы; 3) шырэйшы; 5) найлепшы.

2) самы найраднейшы; 4) менш зручны;

А3. *Адзначце словы, якія трэба пісаць праз злучок:*

1) (паўднёва) рускі; 3) (бліскуча) серабрысты; 5) (азёрна) балотны.

2) (двух) колерны; 4) (аўта) будаўнік;

А4. *Адзначце лексіка-граматычныя характарыстыкі, якія адпавядаюць выдзеленаму ў сказе прыметніку:*

Для кожнага з нас над *бацькоўскай* зямлёй шчаслівая зорка згарае.

1) адносны;

2) прыналежны;

3) можа ўжывацца ў кароткай форме;

4) ужыты ў пачатковай форме;

5) ужыты ў форме творнага склону адзіночнага ліку жаночага роду.

В1. *Да назоўніка* ***насып*** *дапасуйце прыметнік* ***высокі****. Словазлучэнне запішыце ў форме роднага склону*.

**Лічэбнік**

А1. *Адзначце прыклады, у якіх дапушчаны памылкі ў напісанні, скланенні ці ўжыванні лічэбнікаў:*

абодвума ўдзельнікамі;

шасцюстамі;

трымя пятымі;

дзевятнаццаццю;

сто трынаццаццю.

А2. *Адзначце складаныя лічэбнікі:*

трынаццаць;

чатырыста;

пятнаццаты;

восемсот;

сто два.

А3. *Адзначце лічэбнікі,у якіх пішацца мяккі знак:*

шэсц\_сот;

сям\_ю;

дзвес\_це;

вас\_мі;

пяц\_дзясят.

А4. *Адзначце лічэбнікі, якія змяняюцца па ліках:*

адзін;

першы;

сёмы;

сто;

паўтара.

В1. *Запішыце лічэбнік словам у той форме, якой патрабуе словазлучэнне:*

200 выпускнікамі.

**Займеннік**

А1. *Адзначце сказы, у якіх на месцы пропуску можна ўжыць займеннік цябе:*

І мітуслівым днём, і ноччу ціхай у тыя дні я думаў пра … .

Мой нізкі паклон …, мая зямля, на якой я з’явіўся на свет.

Спаткаць … хачу на гэтым раздарожжы і словы вымавіць пяшчоты і кахання.

Я падару … ў дзень нараджэння тваіх любімых чайных руж букет.

Колькі ні званю, … ніколі няма дома.

А2. *Адзначце сказы, у якіх ёсць памылкі ва ўжыванні займеннікаў:*

Хто сам не рупіцца, у таго шкура лупіцца.

Загадаў загадку, аж самаму гадка.

Праўду пахаваеш – і сам з ямы не вылезеш.

У бібліятэцы нават з самай раніцы цяжка знайсці вольнаее месца.

Не ідзі туды, куды табе не просяць.

А3. *Адзначце сказы,у якіх выдзеленыя словы з’яўляюцца займеннікамі:*

Юзік з *усяе* моцы крапіўся, каб не ўмяшацца.

Надвор’е было *самае* спрыяльнае.

А панна Паўлінка *ўсё* жартуе.

Цяпер ужо *другія* парадкі тут, у вёсцы.

*Ён* табе і разу дарэмна не ступіць.

А4. *Адзначце сказы, у якіх на месцы пропуску ўжываецца займеннік сам (сама, само) у пэўнай склонавай форме:*

Пад \_\_\_\_ ранне прыехала з горада Хадося.

Многае з напісанага яму \_\_\_\_ не падабалася.

Трэба было падысці тады да Сцяпана мне \_\_\_\_ .

Машына з’ехала заднімі коламі на \_\_\_\_ сярэдзіну яміны і ўжо далей не магла крануцца з месца.

Ён навучыў мяне гатаваць \_\_\_\_ сапраўдны ўзбекскі плоў.

В1. *Знайдзіце няправільна пабудаванае словазлучэнне і запішыце яго правільна.*

залаты медаль;

зачыненыя вароты;

прыбітая пыл;

вялікі плён;

фіялетавае чарніла.

**Дзеяслоў**

А1. *Адзначце дзеясловы, якія ў форме 2-й асобы множнага ліку цяперашняга часу маюць канчатак –ыце (-іце):*

1) мякчэць; 3) тлець; 5) грэць.

2) шумець; 4) гаварыць;

А2. *Адзначце дзеясловы, якія ў форме 1-й асобы множнага ліку цяперашняга ці будучага простага часу маюць канчатак –ом (-ём):*

1) араць; 3) хіснуцца; 5) падвучыць.

2) завяршыць; 4) прасіцца;

А3. *Адзначце дзеясловы, якія ў форме 2-й асобы адзіночнага ліку цяперашняга ці будучага простага часу маюць канчатак –эш (-еш):*

1) знаходзіцца; 3)паслаць; 5) пастрыгчы.

2) дажыць; 4) навязацца;

А4. *Адзначце дзеясловы, якія ў форме 3-й асобы множнага ліку цяперашняга або будучага простага часу маюць канчатак –аць (-яць):*

1) вучыць;

2) маліць;

3) пусціць;

4) малоць;

5) паведамляць.

В1. *Устанавіце адпаведнасць паміж дзеясловамі і іх канчаткамі ў форме 2-й асобы адзіночнага ліку цяперашняга ці будучага простага часу:*

|  |  |
| --- | --- |
| А. Занесці.  Б. Шкадаваць.  В. Паведаміць.  Г. Змагчыся. | 1) –іце  2) –ыце  3) –аце  4) –еце  5) –яце |

А\_ Б\_ В\_ Г\_

|  |  |  |
| --- | --- | --- |
| **А1** | Адзначце правільна ўтвораныя дзеясловы | 1) фармірую - фарміраваць 2) шаную - шанаваць  3) пакутую - пакутаваць 4) атрымліваю - атрымліваць  5) ахвярую - ахвяраваць |
| **А2** | Адзначце дзеясловы, правільна перакладзеныя на беларускую мову | 1) выписывать - выпісваць 2) успокаивать - супакойваць  3) обдумывать - абдумвать 4) расспрашивать - распытваць 5) издеваться - здзеквацца |
| **А3** | Адзначце дзеясловы, утвораныя пры дапамозе суфікса ***–ва-*** | 1) абкош..ць 2) наклей..ць 3) затрымл..ць 4) устанаўл..ць 5) абпаль..ць |
| **А4** | Адзначце дзеясловы, якія ўтвораны правільна з дапамогай суфікса ***–іва-***  ***(-ыва-)*** | 1) адгаварываць таварыша 2) загоіваць рану  3) праветрываць памяшканне 4) высвістваць мелодыю  5) выслухіваць настаўленні |
| **А5** | Адзначце дзеясловы з суфіксам –ава-  ***(-ява-)*** | 1) западозр..ць 2) даслед..ць 3) завуч..ць 4) трэнір..ць 5) рэгул..ць |
| **А6** | Адзначце дзеясловы з памылковымі суфіксамі | 1) пасвіствалі 2) здзекваліся 3) высмеівалі  4) перачытвалі 5) загадывалі |
| **А7** | Адзначце дзеясловы з правільна ўжытымі суфіксамі | 1) скупліваць 2) раздумваць 3) разгуліваць  4) супакоіваць 5) камандываць |
| **А8** | Адзначце дзеясловы, якія ўтвараюцца пры дапамозе суфікса ***–ава- (-ява-)*** | 1) пакутую 2) святкую 3) наведваю 4) пералічваю  5) падкрэсліваю |
| **А9** | Адзначце дзеясловы, у якіх пішацца суфікс –ва- | 1) запіс..ваць 2) здзек..цца 3) падскок..ць 4) адгорт..ць, 5) падтрымл..ць |
| **А10** | Адзначце правільна ўтвораныя дзеясловы | 1) абрадаваць 2) разглядаваць 3) даследваць  4) пакутаваць 5) пабудаваць |
| **В1** | Выпішыце дзеяслоў з суфісам ***–ва-***, запішыце ў неазначальнай форме: *каманд..ць, павяліч..ць, здзек..цца, падтрымл..ць* | |
| **В2** | Выпішыце дзеяслоў, які напісаны ў адпаведнасці з арфаграфічнай нормай, запішыце яго: *выгуліваць, заклеіваць, перачытываць, распытываць, даследаваць* | |
| **В3** | Ад дзеяслова *здзекуюся* ўтварыце неазначальную форму дзеяслова | |
| **В4** | Перакладзіце дзеяслоў *заклеиваю* на беларускую мову | |
| **В5** | Перакладзіце дзеяслоў *увеличивать* на беларускую мову | |

**Дзеепрыметнік**

А1. *Адзначце словазлучэнні з правільна ўтворанымі і запісанымі дзеепрыметнікамі:*

1) прывезяныя дровы; 3) разагнутая падкова; 5) загоенныя раны.

2) навостраная рыдлёўка; 4) знясілены чалавек;

А2. *Адзначце словазлучэнні з дзеепрыметнікамі:*

1) калючы дрот; 3) успомнілася перажытае; 5) прачытана ў часопісе.

2) пасівелыя валасы; 4) кіпучая кроў;

А3. *Адзначце дзеепрыметнікі, утвораныя пры дапамозе суфікса –н- :*

1) адроджаны; 3) напоены; 5) выпісаны.

2) засеяны; 4) зрэзаны;

А4. *Адзначце правільныя сцверджанні адносна дзеепрыметнікаў:*

адносяцца да самастойных часцін мовы;

скланяюцца;

у сказе заўсёды выконваюць ролю выказніка;

не маюць катэгорый асобы;

могуць мець поўную і кароткую формы.

В1.*Утварыце ад асновы дзеяслова развеяць дзеепрыметнік залежнага стану прошлага часу і запішыце яго ў пачатковай форме*.

**Дзеепрыслоўе**

А1. *Адзначце правільныя сцверджанні адносна дзеепрыслоўяў:*

адносяцца да самастойных часцін мовы;

не спрагаюцца і не скланяюцца;

могуць быць зваротнымі;

звязваюцца з дзеясловам пры дапамозе прымыкання;

паясняюць дзеяслоў-выказнік і абазначаюць дадатковае дзеянне.

А2. *Адзначце спалучэнні слоў, у якіх выдзелены дзеепрыслоўі:*

1) крыху *пасядзеўшы*; 3) *нягледзячы* на абставіны; 5) *схіліўшы* галаву.

2) жылі *прыпяваючы*; 4) *дзякуючы* намаганням;

А3. *Адзначце сказы, у якіх ёсць памылкі ва ўтварэнні і напісанні дзеепрыслоўяў:*

1) Стаю, паціху размаўляячы з танклявай рабінай… .

2) Пагубляла, уцякаўшы, лета ўборы.

3) Да кожнай хаты нашага сяла, выспеўшы на сонцы, восень падышла.

4) Лес расступаецца, адкрываючы шырокую даліну.

5) Працуючы на камп’ютары, заўсды здзіўляюць яго магчымасці.

А4. *Адзначцесказы з дзеепрыслоўямі незакончанага трывання:*

1. Зажурылася вішня ў цішы і, свой твар захінуўшы пуховай хусцінкай, чакае кагосьці.

2)Артур гуляў па лесе, усё глыбей забіраючыся ў яго.

3)Вярнуўшыся з грыбоў, я прысеў на лаўку адпачыць.

4)Са стрэльбай у руках брыдзе па рэчышчы, разгадваючы мову слядоў, Лаўрэн.

5)А поле сумуе, аддаўшы свае дары чалавеку.

В1. А*д асновы дзеяслова, які падаецца ў дужках, утварыце дзеепрыслоўе і запішыце яго.*

Над поплавам, (*раскінуць*) магутнае вецце, стаялі сям-там старасвецкія дубы.

**Службовыя часціны мовы**

А1. *Адзначце правільныя сцверджанні адносна прыназоўнікаў:*

а)маюць ярка выражанае лексічнае значэнне;

б)дапамагаюць выражаць адносіны паміж галоўным і залежным словамі ў словазлучэннях;

в)паводле будовы бываць простыя і састаўныя;

г)паводле паходжання падзяляюцца на вытворныя і невытворныя;

д)могуць звязваць часткі складанага сказа.

А2. *Адзначце сказы, у якіх выдзеленыя словы з’яўляюцца прыназоўнікамі:*

1.Вартай *вакол* возера пасталі асіны.

2.Аленка выбегла *насустрач*.

3.Мы спыніліся *непадалёку* ад рэчкі.

4.Міхась стаяў у цэнтры, а *вакол* збіраліся людзі.

5.Праз два дні ім далі месца *непадалёку*.

А3. *Адзначце правільна пабудаваныя словазлучэнні з прыназоўнікамі:*

а)у трох кроках ад мяне;

б)ажаніўся на суседцы;

в)захварэць на грып;

г)пайсці ў апенькі;

д)вызначалі па прыкметам.

А4. *Адзначце правільныя сцверджанні адносна злучнікаў:*

а)маюць ярка выражанае лексічнае значэнне;

б)па значэнні падзяляюцца на злучальныя і падпарадкавальныя;

в)падпарадкавальныя звязваюць нераўнапраўныя па сэнсе часткі складанага сказа;

г)могуць звязваць аднародныя члены сказа;

д)выражаюць розныя дадатковыя адценні лексічнага значэння ў слове.

А5. *Адзначце сказы, у якіх выдзеленыя словы з’яўляюцца злучнікамі:*

1.Серафім Іванавіч зразумеў, *што* чалавеку гэтаму не церпіцца расхінуць душу,перапоўненую крыўдаю.

2.Я першы раз спатыкаў буру ў яловым лесе, *што* раптам сцямнеў, пагрозліва і моцна зашумеўшы раскалыханымі верхавінамі.

3.Мечык нахінуўся, каб паглядзець, *што* там робіць Лёнька.

4.Начное жнівеньскае неба крэслілі метэарыты, *што* асабліва густа падаюць у гэты час.

5.Але Андрэю яшчэ не верылася, *што* гэта праўда.

А6. *Адзначце нумары сказаў, у якіх выдзеленыя словы з’яўляюцца злучнікамі*:

(1) Пра пашыранасць кавальскага рамяства *на* тэрыторыі Беларусі сведчаць яго шматлікія ўзоры. (2) У кожнай гаспадарцы трапіцца якая-небудзь выкаваная з металу прылада працы, бытавая рэч, мацаванне частак збудаваня, мэблі *ці* транспартных сродкаў. (3) *Праўда*, у большасці выпадкаў гэтыя вырабы вельмі простыя, сціплыя па сваёй дэкаратыўнасці. (4) Даследчыкі мастацкай культуры народа бачаць у кавалях звычайных рамеснікаў, *якія* задавальнялі побытавыя патрэбы людзей. (5) Этнографы, *калі* і звярталіся да кавальства, разглядалі яго ў шэрагу іншых рамёстваў гаспадарчага характару.

А7. *Адзначце правільныя сцверджанні адносна часціц:*

маюць ярка выражанае лексічнае значэнне;

асобна ўзятыя, яны заўсёды з’яўляюцца членамі сказа;

часціца ні надае адмоўнае значэнне сказу без дзейніка;

часціцы не і ні могуць узмацняць сцвярджэнне;

маюць фіксаванае месца ў сказе.

А8. *Адзначце сказы, у якіх выдзеленыя словы з’яўляюцца часціцамі:*

*Як* прыгожа заходзіць сонца.

Я ведаў, *як* гэта зрабіць.

*Як* развіднее, пойдзем шукаць вёску.

Ну *проста* хараство вакол!

Тут ты павінен сам *сабе* дапамагчы.

А9*. Адзначце сказы, у якіх на месцы пропуску ужываецца не*.

Як жа можна, каб чалавек ды \_\_ любіў прыроды!

Нідзе нікога, \_\_ душы, адно гамоняць шыны.

Час \_\_ стаіць на месцы.

Нельга спыніцца \_\_ на хвіліну.

Я не мог \_\_ пабачыць цябе, Валгаград.

А10. *Адзначце сказы, у якіх не з выдзеленымі словамі пішацца разам*:

(не) высокі дом;

пайшла (не) дагаварыўшы;

(не) выкасілі поплаву;

сёння (не) варта сумаваць;

(не) шта вельмі рана.

В1. А*д асновы дзеяслова, які падаецца ў дужках, утварыце дзеепрыслоўе і запішыце яго.*

Над поплавам, (*раскінуць*) магутнае вецце, стаялі сям-там старасвецкія дубы.

1. **Альтэрнатыўны тэст па тэме “Правапіс мяккага знака і апострафа”**

***Адзначце няправільныя варыянты.***

1. Мядзведзь.

2. Пісменнік.

3. Касьба.

4. Станьце.

5. Слязмі.

6. Коньмі.

7. Каменьчык.

8. Агеньчык.

9. Вішанка.

10. Песенька.

11. Пяцьдзясят.

12. Пяцсот.

13. Дзевяцьсот.

14. Ледзьве.

15. Хтосці.

16. Дзесці.

17. Жнівеньскі.

18. Восенскі.

19. Маленькі.

20. Верфь.

21. Цар.

22. Песьня.

23. Дзверы.

24. Сумленне.

25. Конскі.

26. Мільѐн.

27. Бульѐн.

28. Васільеў.

29. Анатолевіч.

30. Ілля.

31. Ульяна.

32. Налью.

33. Аб’ява.

34. Надвор’е.

35. Здароў’е.

36. П’еса.

37. Любоўю.

38. Дзямян.

39. Між’ярусны.

40. Цэхячэйка.

41. Печ.

42. Зьвер.

43. Разанскі.

44. Любанскі.

45. Чэрвеньскі.

46. Чэрвенскі (раѐн).

47. Парцьера.

48. Канферансье.

49. Емяллян.

50. Лук’янаў

**Ключ: 2, 5, 9, 12, 15, 16, 18, 20, 22, 27, 29, 30, 35, 38, 42, 46, 49**

**Падказк**і**-запаміналкі** (мнеманічныя прыёмы запамінання)

**(Яканне ў запазычаных словах)**  
Яўрэй у ярмолцы ішоў паўз мячэць,  
Ялейным напевам хацелася пець.  
Суседка ў янотавай шапцы дагнала,  
Яхіднай усмешкай настрой сапсавала.

Яфрэйтар і сяржант зірнулі ў каляндар  
І графікі дзяжурстваў на цэлы тыдзень склалі.

***(Правапіс літары а ў запазычаных словах)***У маленькім эшалоне моўчкі ехалі чацвёра:  
Фельчар – майстар, а не лодар – вёз з сабой чаромхі водар.  
Сакратар, хлапчына смешны, еў жамчужыны-чарэшні,  
Меў густую шавялюру, як у рыцара, натуру.  
А бухгалтар далікатны, да сакрэтаў вельмі здатны,  
Не сказаў, што ў латарэю выйграў новую кватэру.  
А чацвёрты – арандатар, кніжкі пачытаць аматар,  
Накупляў літаратуры, склаў яе ў чахол культурна.  
Сядзеў побач кватарант, быў трафеям вельмі рад:  
Вёз ён чамадан лілей для сваіх аранжарэй.

**(Рознаспрагальныя дзеясловы)**

Я бягу, бягу, бягу,

Ем цукеркi на хаду,

Каб не даць нiкому.

Бо мала самому.

**(Дзеясловы-выключэннi 2 спражэння)**

Гнаць, цярпець, вярцець, належаць,

Ненавiдзець i залежаць.

**Санорныя гукi**

**Л**iмонны рай.

**Свiсцячыя** **гукi**

**Дз**якуй**, с**онца**, з**а **ц**япло**!**

**Шыпячыя** **гукi**

**Ч**мель **ш**ыпiць, **ж**ужжыць и **дж**алiць.

**Зацвярдзелыя гукi**

Жыў шыкоўны рыжы Джын,

Шыў цыгейкi ён з аўчын.

**Правапіс суфiкса –ск-**

Цётачка + -ск- = ЦК

**Правапiс мяккага знака**

Сонца cядзе за лес.